ZAPISNIK 20. SJEDNICE ŠKOLSKOG ODBORA

održane 29. kolovoza 2018. godine

Prisutni članovi Školskog odbora: Katica Pejakić, Mirjana Eršek, Snježana Heric,Stjepan Lešnjak, Dražen Blažeković

Odsutni: Marija Bažulić-opravdano, put u inozemstvo i Ana Medvidović-opravdano, porodiljni dopust Ostali prisutni: Tajnik Oš Bistra Krešimir Fijačko i Ravnatelj škole Eduard Kovačević

Sjednica je počela u 19:00 sati.

Predložen je sljedeći: D N E V N I R E D:

**-**Verificiranje zapisnika sa prošle sjednice

1. Odluka prema raspisanom natječaju za radno mjesto učitelja/učiteljice njemačkog jezika na neodređeno, puno radno vrijeme
2. Odluka prema raspisanom natječaju za radno mjesto učitelja/učiteljice informatike na određeno, puno radno vrijeme
3. Odluka prema raspisanom natječaju za radno mjesto voditeljice računovodstva na određeno, puno radno vrijeme
4. Suglasnost na Odluku ravnatelja za radno mjesto spremačice na određeno, puno radno vrijeme (suglasnost na 15. dan)
5. Donošenje Odluke o imenovanju vršitelja dužnosti ravnatelja Škole
6. Donošenje Odluke o raspisivanju natječaja za ravnatelja Škole
7. Donošenje Odluke o sufinanciranju produženog boravka od strane roditelja i analiza troškova produženog boravka za roditelje
8. Donošenje Poslovnika o radu Školskog odbora
9. Prijedlog kurikula za školsku godinu 2018./2019.
10. Razno

Predložena izmjena dnevnog reda od strane tajnika je da točka 4. se izbriše iz zapisnika zbog povratka na posao radnice , te od strane Ravnatelja za dopunom novih točki:

1. Donošenje Odluke o sporazumnom raskidu radnih odnosa edukacijskog rehabilitatora i profesora fizike i informatike
2. Zamolba za darovanje

Dnevni red je jednoglasno prihvaćen.

AD.1.

Ravnatelj je upoznao članove Školskog odbora sa pristiglim zamolbama za učitelja/učiteljicu njemačkog jezika na neodređeno, puno radno vrijeme. Članovi Školskog Odbora detaljno pregledavaju i sortiraju ukupno 12 pristiglih zamolbi. Članovi Školskog Odbora čitaju pristigle zamolbe i provjeravaju svu pristiglu dokumentaciju. Ravnatelj članove Školskog Odbora upoznaje sa okolnostima nedostatka vremena za vršenje pojedinačnih razgovora sa kandidatima te predlaže da se formira skupina za obavljanje obavijesnih razgovora. Skupina bi se sastojala od Ravnatelja Škole i jednog člana Školskog Odbora. Odluka je dana na glasanje.

**Školski odbor jednoglasno je odlučio da se formira skupina za obavijesne razgovore sa kandidatima čiji članovi su Ravnatelj Škole i član Školskog Odbora Dražen Blažeković, te da se Odlukom ravnatelja do 60 dana zaposli kandidatkinja Daniela Vdović Kamenčić koja prema pristigloj dokumentaciji najbolje odgovara uvjetima iz natječaja. Školski Odbor jednoglasno odbacuje zamolbe kandidata koji ne udovoljavaju uvjetima iz natječaja**

AD.2

Ravnatelj je upoznao članove Školskog odbora sa pristiglim zamolbama za učitelja/učiteljicu informatike na određeno, puno radno vrijeme. Članovi Školskog Odbora detaljno pregledavaju i sortiraju ukupno 8 pristiglih zamolbi. Članovi Školskog Odbora čitaju pristigle zamolbe i provjeravaju svu pristiglu dokumentaciju. Ravnatelj članove Školskog Odbora upoznaje sa okolnostima nedostatka vremena za obavljanje pojedinačnih razgovora sa kandidatima te predlaže da se formira skupina za obavljanje obavijesnih razgovora. Skupina bi se sastojala od Ravnatelja Škole i jednog člana Školskog Odbora. Odluka je dana na glasanje.

**Školski odbor jednoglasno je odlučio da se formira skupina za obavijesne razgovore sa kandidatima čiji članovi su Ravnatelj Škole i član Školskog Odbora Dražen Blažeković, te da se Odlukom ravnatelja do 60 dana zaposli kandidatkinja Klaudia Vukman koja prema pristigloj dokumentaciji najbolje odgovara uvjetima iz natječaja. Školski Odbor jednoglasno odbacuje zamolbe kandidata koji ne udovoljavaju uvjetima iz natječaja**

AD.3.

Ravnatelj je upoznao članove Školskog odbora sa 3 pristigle zamolbe za voditeljicu/lja računovodstva na određeno, puno radno vrijeme. Ravnatelj navodi da od tri pristigle zamolbe najbolje udovoljava uvjetima iz natječaja zamolba trenutno zaposlene Tee Žlebački, te također izražava zadovoljstvo dosadašnjim radom i uspjesima navedene radnice koja mijenja Voditeljicu Barbaru Knezić koja je odsutna zbog porodiljnog dopusta. Članovi Školskog odbora ponovno čitaju pristiglu zamolbu trenutno zaposlene radnice i ostalih kandidata, te provjeravaju svu pristiglu dokumentaciju. Odluka je dana na glasanje.

**Školski odbor jednoglasno je dao suglasnost Ravnatelju na Odluku o zapošljavanju na radno mjesto voditeljice računovodstva Tee Žlebački na određeno puno radno vrijeme do povratka radnice s porodiljnog dopusta.**

AD.4**.**

Predsjednica Školskog Odbora Katica Pejakić daje točku dnevnog reda za donošenjem Odluke o imenovanju vršitelja dužnosti Ravnatelja Škole na raspravu. Ravnatelj Škole Eduard Kovačević izlazi iz prostorije. Školski odbor nakon detaljne ali kratke rasprave usuglašava se da trenutni Ravnatelj Škole zadovoljava sve potrebne uvjete i upućenost u poslove koji su na dobrobit OŠ Bistra, učenika i društvene zajednice.

**Školski odbor jednoglasno donosi Odluku da imenuje za vršitelja dužnosti Ravnatelja OŠ Bistra gospodina Eduarda Kovačevića**

AD.5**.**

Predsjednica Školskog Odbora Katica Pejakić upoznaje i podsjeća članove Školsko Odbora o svim novonastalim prilikama i potrebama kojima bi Ravnatelj OŠ Bistra morao udovoljavati.

**Školski odbor jednoglasno donosi Odluku za raspisivanjem natječaja za Ravnateljem Škole.**

AD.6**.**

Ravnatelj OŠ Bistra vraća se u prostoriju te obrazlaže analizu troškova produženog boravka koje uključuje cijenu prehrane, povećanje potrebnih radnika za produženi boravak, te izračun satnice boravka učenika.

**Školski Odbor jednoglasno donosi Odluku o sufinanciranju produženog boravka od strane roditelja učenika korisnika produženog boravka u OŠ Bistra.**

AD.7**.**

Nakon uvodnog upoznavanja i detaljnog analiziranja sa Poslovnikom o radu Školskog Odbora, Predsjednica Školskog Odbora Katica Pejakić članovima Školskog Odbora daje prostora i vremena za raspravu i možebitim dodacima.

**Školski Odbor jednoglasno donosi Poslovnik o radu Školsko Odbora.**

AD.8**.**

Ravnatelj Škole članove Školskog Odbora upoznaje sa svim izmjena i dopunama školskog kurikula za školsku godinu 2018./2019. te posebno naglašava novi prijedlog da ako učenici nisu u mogućnosti dobiti učitelja-voditelja i zamjenika za školski izlet ili školu u prirodi, da tada ni ne polaze na terensku nastavu. Ravnatelj također članove Školskog Odbora upoznaje za svim zahtjevima i prijedlozima roditelja, nastavnika i stručnih suradnika koji bi pridonijeli boljem školskom kurikulu i njegovom razvoju. Članovi Školskog Odbora pozitivno potvrđuju i ocjenjuju sve možebitne dopune.

AD.9**.**

Pod zadnjom točkom dnevnog reda Predsjednica Školskog Odbora daje na uvid Zamolbe za sporazumnim raskidom Ugovora o radu edukacijske rehabilitatorice Tihane Rešetar i profesora fizike i informatike Roberta Rumenovića.

**Školski odbor jednoglasno donosi o sporazumnim raskidom radnih odnosa sa radnicima: Tihanom Rešetar i Robertom Rumenovućem i donosi Odluku za raspisivanjem natječaja za edukacijskog rehabilitatora i profesora fizike i informatike.**

Ravnatelj podsjeća članove Školskog Odbora sa planovima i projektom Općine Bistra vezanima uz „Staru Školu“ u Poljanici. Predsjednica Školskog Odbora daje članovima Školskog Odbora na uvid dokumentaciju i Zamolbu Općine Bistra koje oni detaljno proučavaju, te uglas čita planirane aktivnosti i djelatnosti namjene navedenog objekta

**Školski Odbor jednoglasno donosi Odluku o pzitivnim odgovorom na pristiglu Zamolbu Općine Bistra**

Ravnatelj OŠ Bistra članovima Školskog odbora predstavlja trenutno stanje i naredne faze u izgradnji, dogradnji i rekonstrukciji Osnovne Škole Bistra. Napominje o traženim pojačanim ophodnjama od strane Policijske postaje Zaprešić, potpisivanju novih ugovora o vatrodojavi i videonadzoru. Također Ravnatelj govori i o dobivenoj Uporabnoj dozvoli po prvi puta u povijesti Škole Bistra. Ravnatelj govori o planiranim poslovima na školi poput obnove zadružne kučice u dvorištu škole i obnovi limarije, žljebova i oluka na dvorani. Upoznaje članove Školskog Odbora sa informatičkom opremom škole, te krenulim projektom uvođenja e-dnevnika u kojem je intenzivno krenulo vrijeme za prilagodbu i razgovorima sa predstavnicima regionalnih tijela.

Obzirom da pitanja i prijedloga nije bilo sjednica Školskog odbora završila je u 21:15. sati.

Zapisničar: Predsjednica Školskog odbora:

Krešimir Fijačko, v.r. Katica Pejakić, v.r.

KLASA:602-03/18-01/12

URBROJ:238-30-01-18-01

U Poljanici Bistranskoj, 30. kolovoz 2018.